bavarian-nlp/barwiki-20250901 huggingface dataset:
Rainer Werner Fassbinder

Rainer Werner Fassbinder (* 31. Mai 1945 z Bad Wörishofen, Bayern; † 10. Juni 1982 z Minga) wor a boarischa Regisseur, Fuimproduzent, Schauspuia und Autor. Er guit nem dena Regisseurn wia Volker Schlöndorff, Wim Wenders, Alexander Kluge, und Werner Herzog ois ana vo de wichtigstn Vatreta vom "Neien Deitschen Fuim".
Lebm.
Da Fassbinder is da Sohn vom Oarzt Dr. Helmuth Fassbinder und vo da Iwasetzerin Liselotte Eder-Fassbinder. Noch da Scheidung vo seine Ejtan is a ois Oanzlkind ba seina Muadda aufgwoxn. Mit 16 Joa hodas Gymnasium obbrocha und is za seim Voda af Köln zogn. In dera Zeit hod er scho Stickln, Gedichtln und Kuazgschichtn gschriem. Er hod a sea vui philosophische, gsejschaftskritische und psychoanalytische Literatua glesn und hod vo dena Sochn vui vastandn.
Schon friah hod a si aa fias Fuimmocha interessiat. Nach ana zwoajaarign privatn Schauspuiausbuidung is z Minga an da stootlichn Schauspuipriafung gscheitat. Aa de Aufnohmpriafung an da "Deutsche Film- und Fernsehakademie Berlin" hod a ned bstandn.
Deshoib wor a ois Fuimemocha vo Ofang o Autodidakt und hod si um Konventiona iabahapts ned gscheat.
Gschdoam is a, wei a z vui Schnee gschnubfd hod.
Pozuzo

Pozuzo is da Naum vu am Beziak in da Region Pasco im zentaln Peru und da Naum vum Hauptoat vu dem Beziak.
Da Naum „Pozuzo“ kimmd vu am Boch, dea aa so hoaßt, und is a Woat aus da Sproch vu de Amuesha und bedeitt „Fluss mi'm soizing Wossa“.
D'Bevöikarung lebt greßtnteus vum Tourismus und vu da Laundwiatschoft (Gugaruz, Südfrüchte, Kaffee, Tabak, Viehzucht und teuweis Koka-Ãnbau).
Geographie.
Pozuzo liegt in da Provinz Oxapampa im Department vo Pasco, im zentraln Regnwoidgebiet (Selva Central) vo Peru. Da Oat liegt auf ana Hächn vu 750 Meta am Huancabamba-Fluss und hod 1000 Einwohna. Pozuzo is 520 km vo da peruanischn Haptstod Lima entfernt, 160 km vo da Stod La Merced und 78 km vo da Provinzhaptstod Oaxpampa. De Temperaturn bewegn si um an Joareschnitt vo 24 °C. Des Klima is hoass und regnarisch.
Gschicht.
S'Toi vu Pozuzo woa, bevoa de Spania de Gengd kolonisiad hom, vu indigene Leid bewohnt. 1859 is de „Kolonie Pozuzo“ vu Tirola, Rheinlända und a boa Bayern gründt woan. Ãugwoam woan han de Auswaundara vum deitschn Foascha und Wöidreisndn Damian Freiherr vu Schütz-Holzhausen. Da Leita vu dea Gruppm woa da katholische Priesta Joseph Egg aus Tiroi. De Gruppm aus 180 Tirola und 120 Rheinlända und Bayern is 1857 vu Antwerpm weg mid am Frochtsegla Richtung Peru (Huacho) losgsögit, es haums vu de owa netta 156 bis noch Pozuzo gschofft. A zweite Wöin vu Einwaundara is 1868 kemma.
Laud am Schüdl am Oatsausgaung nennd si Pozuzo "la única colonia Austro – Alemana del mundo" („d'anzige östareichisch-deitsche Kolonie vu da Wöid“).
Literatua.
Habicher, Bruno: "Pozuzo. Schicksal, Hoffnung, Heimat. Briefe, Berichte, Kommentare". Innsbruck:Berenkamp, 2001.
Barbara Valentin

De Barbara Valentin (* 15. Dezember 1940 z Wean; † 22. Feba 2002 z Minga; eigentli "Ursula „Uschi“ Ledersteger") wor a österreichische Schauspuilarin.
De Valentin is de Tochta vom Fuimarchitektn Hans Ledersteger und vo da Schauspuilarin Irmgard Alberti geboren. Nach da Schauspuischui hod de glernte Kosmetikarin am Ofang nur kloane Nemroin kriagt, vor oim ois guad baude Blondine und ois Sex-Symbol.
Eascht in da Zammaorbat mit'n Regisseur Rainer Werner Fassbinder is de Valentin a anerkannte Schauspuilarin worn.
Hanna Schygulla

Hanna Schygulla (* 25. Dezemba 1943 z Königshütte, Obaschlesien) is a deitsche Schauspuilarin.
Lebm.
De Schygulla is de Dochta vom Hoizhändla Joseph Schygulla und seina Frau Antonie, geb. Mzyk. 1945 is de Hanna mit iara Muadda af Minga kema. Da Vadda is eascht 1948 aus da Kriagsgfangenschaft zruckkema. Nach'n Abitur am Luisengymnasium z Minga und oam Joa ois Au-pair-Madl z Paris hod si ab 1964 Germanistik und Romanistik studiat und gleichzeiti Schauspuiuntaricht z Minga am Fridl-Leonhard-Studio gnumma.
Hanna Schygulla lebt seit 1981 z Paris.
Diskographie.
Hanna Schygulla mit Orchesta Peer Raben "Lili Marleen"/Peer Raben "Thema Willie Part 1" 7" Single on PHILIPS 6005 120 FROM 1981
Med ana schwoazzn dintn

med ana schwoazzn dintn is a Gedichtband im Weaner Dialekt vom H. C. Artmann. Es haundlt si dabei um a experimentölles, expressionistisches Weak. Es gähd oiso ned um a Hamatdichtung, sundan um surrealistische, schwoazze Inhoide mid makabaran, groteskn und bäsoatign Motivn. Des Buach is da easchte große Erfoig vom Artmann gwesn. In de 70er Joa san dazua aa de easchtn Tonaufnauhman gmocht woan.
In an neichn wissnschoftlichn Projekt wiad des Weak - nem da "Asterix" Iwasetzung vom Artmann - ois Refarenz fia de Dokumentatiaun vo da Schreibweis vom Weanarischn gnutzt. Da Artmann vawendt in dem Weak nur des normale Alphabet, ohne jedweds zuasäzlichs Sundazeichn, jo er vazicht sogoa no auf des "v".
Beispü.
frog mi ned.
frog me ned
wos fia r a numera
da dod hod
i was nua
das ar a grins
kapö aufhod
un zwar r aung 
wia r a grod
aung wia r a grod
a grins kapö
und a numara
de numa r is owa 
scho soo schwoazz
das e s ned lesn kau
waun e a woit!
gib liawa
dei frogarei auf
sunzt dales e s aum end
no wiaklech...
Karl Merkatz

Da Karl Merkatz (* 17. Novemba 1930 in Weana Neistod; † 4. Dezemba 2022 in Irrsdorf) woa a österreichischa Schauspüla. Ea hod in zoireichn österreichischn Fümen und Theatastickln mitgspüd.
Ois Edmund "Mundl" Sackbaua is a in da Feanseserie A echta Weana geht net unta bekaunt wurdn. Außadem hot a im Füm "Da Bockara" de Hauptroin gspüd. Ea is oba aa oft auf da Theatabühne gstondn.
Sauris

Sauris, deitsch: De Zahre is a Gmoa mid 416 Eïnwohna (2015) in da Provinz Udine in de Karnischn Aïpn z'Owaitalien. As Gmoahaus is in da Fraktion Dörf/Unterzahre (Sauris di Sotto). 'S is de heïchste Gmoa z'Friaul-Julisch Venetien und a boarische Schprauchinsl.
Eadkund.
Zahre bschdeïht aingtlich aus zwoa Deafa, nämlich Dörf (deitsch: "Unterzahre", ital.: "Sauris di Sotto", af 1.212 m s.l.m) und Plotsn (deitsch: "Oberzahre", ital.: "Sauris di Sopra", af 1.390 m s.l.m) und aus de Fraktiona Lateis, La Maina e Velt (ital.: "Field"). De Deafa hom midananda 416 Eïwohna (am 31. Dez. 2015). Oi zwoa Oatsdoi vo dera Gmoa, wos die heichste im Friaul is, san sauwa pflegt und revitalisiat.
Zahre is aa oane vu de boarischn Schprauchinsln im Noadostn vu Italien und ligt af 1.200 bis 1.400 m im Noadwestn vu da Lumieischlucht (ital.: "Torrente Lumiei") bai Ampezzo, da Haaptzoufoat nauch Zahre. Vu Westn ausm Piavatoi/Cadore kummt ma iwa d'„Sella Ciampigotto“ (1.797 m) nauch Zahre.
De wichtigstn Güpfen um Zahre und saine Fraktiona san da Col Gentile (2.075 m), da Monte Tarondon (2.019 m), da Monte Pieltinis (2.027 m), da Crodon di Tiarfin (2.413 m), da Monte Bìvera (2.474 m), da Monte Zauf (2.245 m) und da Monte Tinisa (2.080 m).
D'Nachbagmoana san; Ampezzo (dt.: "Petsch"), Forni di Sopra, Forni di Sotto, Ovara, Prato Carnico und Vigo di Cadore (BL).
Gschicht.
Wenn ma nauch de naian Eakenntniss in da Linguistik und nach da Regionaïschprach geïht, is Zahre, waï aa d'Schprauchinsl z'Plodn umara in da Middn 13. Joahundat aus'm Houchpustatoi und/oda im Lesachtoi, wos dro oogrenzt, besiedlt woan.
Gwöün iwa d'easchte Bsiedlung gibts fast koane mea, waï a Brand in da Middn vum 18. Joahundat as Pfoaachiv, wos angeblich volla Dokument woa, komplett zaschtöät haud.
In am Dokument, wos no ausm 12. Joahundat schtammt, schraibt ma scho vu da „Contratta de Sauris“ - gmoant is wahschainlich as haindige Untazahre/Sauris di Sotto. Drum geïht ma aa davu aus, dass Sauris aïs Oatsnama schu voa da deitschn Eïwandarung gem haud. Da deitsche Oatsname laidt se wahschainlich aa vum romanischn Nama oo.
Iwa Joahundat hom d'Lait in deam extrem isoliat glengna Doaf a oams Lem aïs Beagbauan und teiweis aïs Wandahändla gfiat.
In da Zait vum Faschismus (1922 bis 1943) san deitsche Traditiona und aa de deitsche Schprauch ned blauß in da Effntlichkait sundan aa im Privatn vabotn und untadruckt woan. Da Mussolini und da italienische Nationalismus hom in de deitschn Schprauchinsln, waï aa z'Sidtiroi, a rücksichtlose Italianisiarungspolitik betriem.
Im Doaf hauds 1880 no 800 und 1980 no rund 500 Eïwohna gem und haind lem an de 600 Lait doatn. 1947 is da Schtausee vu Zahre baut und aso aa da Zougang nauch Owazahre vaaifacht woan. Da Zougang vu Westn nach Zahre is aa haind no gschait schwaa und im Winta iwa Monat ned möglich.
Haind gibts enge Kontak zu de andan deitschn Schprauchinsln, bsundas zu Plodn, wos am nächstn ligt und zu Tischlbong, owa aa zu Lusean, wos waita im Westn ligt, zu de Siem Gmoana midm Haaptoat Asiago und zu de Draizea Gmoana.
Beziak Mistlboch

Da Beziak Mistlboch (amtli: Bezirk Mistelbach) liegt im Weinviadl und is noch Zwettl da flächnmäßig zweitgräßte Beziak in Niedaöstareich. Da Beziak reicht vo da tschechischn Grenz bis fost noch Wean eini.
Es haast, dass de Brünna Stroßn in Wean drinn onfongt und durchn Beziak Mistlboch bis in de Tschechei gähd. Bekonnt is da Wei vo dera Gegnd. De Leit nennan eam Brünna Straßla.
Im Beziak Mistlboch gibts nur an Gerichtsbeziake: Mistlboch
Andreas Goldberger

Da Andreas Goldberger (* 29. Novemba 1972 in Riad im Innkreis, Owaöstareich), gnennd Goidi oda Andi, is a ehemoliga östareichischa Schispringa. Ea woa in de 1990a-Joa ana vu de eafoigreichstn Springa vu da Wöid und amoi Wöidmoasta im Schifliang. Weng seina positivn Ausstrohlung und weng seim freindlichn, lusting Auftretn is a ana vu de greßtn östareichischn Sympathieträga im Schisprungsport.
Lem.
Aufgwoxn is da „Goidi“ in Woidzöi, wo seine Öitan an Bauanhof betreim. Da Goidi hod an Bruadan und a Schwesta und lebt heid in Mondsee.
Zwischn 1991 und 2005 is a im Schisprungzirkus 175 Moi unta de bestn 10 eineghupft. Seine greßtn Eafoige woan de Siege bei da Viaschaunzntuanee 1992/93 und 94/95, da Team-WM-Titl vu da Noamalschaunzn 2001, zwoa Olympiamedeun 1994, drei Siege im Gesaumtwöidcup, da Schifliang-Wöidmoastatitl am Kuim 1996 und da Schiflugwöidrekoad vu 225 Meta, den a am 19. Mäaz 2000 aufgstöid hod und den 2003 da Matti Hautamäki üwabotn hod. Seine 20 Wöidcupsiege hod a olle voa 1997 gfeiad, oiso voa am Drognskandal, weng dem a a knopps hoiwads Joa vum ÖSV gspead woan is. Nochdem a kuaz üwaleng hod, ob a fia a aundas Laund (Jugoslawien) startn soid, is a doch wieda fia Östareich gsprunga, hod owa an seine greßtn Eafoige ois Anzlsportla nimma in dea Foam aunknüpfm kina.
Am 17. März 1994 is a ois easchta Mensch vu da Wöid üwa 200 Meta ghupft, hod den Sprung owa ned dasteh kina, weswengs ka Wöidrekoad woa.
Seit a sei aktive Karriere beendet hod, is a beim ORF Co-Kommentator und Schisprungexperte.
Sportliche Eafoige.
Olympische Wintaspiele.
Olympische Wintaspiele 1994 in Lillehammer
Wöidmoastaschoftn.
WM 1993 in Falun
WM 1995 in Thunder Bay
WM 1997 in Trondheim
WM 2001 in Lahti
Schiflugwöidmoastaschoftn
Anzlwöidcupsiege.
20 Weltcupsiege
Eicher

De Briada Josef und Albert Eicher ham scho voam 2. Wejdgriag ogfangt, Buidogs zum baun. De Buidogs san nochm Griag weidaentwickelt woan und wejdberihmt woan. De moastn san in da tippischen "Eicherblau" Farb ghoitn und san sea beliabt bei Sammlan und andan Buidogfans.
S boarische Jouer

De semtlinga Monatsnama in haintinga Boarischn ståmma asn Latainisch, dej han min remischn Kalender iwernumma worn. S zwölfmonatiche Mousunnajouer mit 365 Tach is ba de Remer in 7. Jh. v. Chr. agfejert worn. Ejers hout a rains Moujouer goltn ghått, des hout ner 304 Tach und 10 Monat ghått (nu one n Jenner und n Fewer), und hout min Mirz ågfångt ghått.
In Zimbrischn hom'se ålte Monatsnama bis haint ghåltn, lenger wej in Boarischn und in Standarddaitschn.
Filetopia

Filetopia is a freies, Windows-basiertes "Client and Networking Tool", des de Owenda unterstützt um Dateia zu organisiern, Text &amp; Sprochaafnama, Chat, und Instant Messages zu verschicka.
Jede Kommunikation is verschlisslt, duach Ciphers wia da AES, Blowfish, und Idea. Um de Owenda Ihre Identität zu schitzn, ko ma a no an "Bouncer" lodn, weicha ois a Proxy funktioniat, und de IP-Adress vom Netz versteckt. Filetopia hat a no andere Vorziag wia a Messageboard und a Kumpllistn. Owenda kenna wejdweit Daten aastauschn, oder in eigene Channels/Chat-Räum, oda in "Trade Mode" (Händler-Modus). Filetopia is koa zentralisierts System, Owenda miassn mit verschiaderne Server verbundn sei um anander findn z'kenna, awwer Dateiübertragunga etc. werdn aaf Peer-to-Peer-Basis ogwickelt.
De Filetopia-Entwicklunga sand 2002 gstoppt worn. Ursprüngli war der Entwickler beschäftigt a neie Software Torrentopia zschaffa, im Boom vo da BitTorrent Era - awwer Versprechunga vir zukinftige Versiona "in de kommende Monaten" sand seid 2003-2004 in de begehrten Filetopia Chat-Räume aufrecht erhoitn wordn, des wiad ognomma daß a neie Version wohl nimmer nochi kimmt. Awwer, immerhin a wenn de momentane Filetopia Version (3.04d) oider werd, san da immer no a kloane Gruppn vo aktive Anhänger dia an ganzen Reichtum an Datn mitnander austauchn.
Isisbrunn

Da Isisbrunn am Albertplotz im 8. Beziak vo Wean, des is de Josefstod, is da anziche gusseiserne Brunn in da gaunzn Stod und steht unta Denkmoischutz
Gschicht.
Gossn haums den Brunn in da Graf Salmschen Eisenfabrik in Blansko bei Brinn. Entstaundn is a auf Initiative vom Grundrichter Carl Georg Gaber. Enthüllt haums eam im Joar 1833. Ois Brunnfigur haums a Statue auffegstöllt, de da Göttin Isis aus da Antikensaumlung ausn Kunsthistorischen Museum gleichschaut. De is oba eascht a Joar späta enthüllt wurn.
Der Brunn wor eigentlich ana von denan, wo es Wossa aus da Albertinischen Wossaleitung aussagrunna is. Wia des oba imma wenicha wurn is, haums eam aun de Kaiser-Ferdinands-Wossaleitung aughängt.
Da Carl Wenzel Zajicek, a in Wean geburena Mola, hot a Aunsicht vom Albertplotz mitn Isisbrunn in Furm vo an Aquarö hintalossn.
 «FRANCISCO I. AUSTR. IMP. CAES. AVG.
 SIGISMUNDO SCOT. ABB.
 CAR. GABER. HUI. SUBURB.PRAEFECT.
 FONS HIC APERTUS EST
 IV. NON. OCT. MDCCCXXXIII.»
Inschrift'n.
“Unter da Regierung vom Kaisa Franz I. vo Estreich, unta Sigismund, dem Schottnabt und Karl Gaber, dem Gmoavursteha vo dera Vurstod, haums den Brunn ereffnet am 4. Oktoba 1833“
 «VIRIBUS UNITIS, FACILI CONSENSU
 ANIMORUM
 FONS, MUNUS NOBIS, LIMPI-
 DUS EFFODITUR :
 CLARA STAT EFFIGIES SIGNUQUE
 INSIGNIS AMORIS,
 NATORUM ET NATIS, PIGNUS
 AMORIS ERIT.»
„Mit vereinte Kräften und durch wüllige Ibaeinstimmung der G'miater haums uns de Quölln (= den Brunn) erschlossen (= baut). Er steht do ois leichtats Büdl und Zeichn großer Liab und wird nau fia unsara Enkln a Pfaund der Liab sei.“
Elsass Cola

As Elsass Cola is a öisässischs Ajtanativkola. Heagstöt wead s vu da Fiama Lisbeth z'Suizmatt, wau schou lang fia iare Wassaflaschn bekannt is.
Da Inhajt vum Elsass Cola is Wassa vu da Suizmattquöin, Zucka vu Erstein (oi zwoa san regionale Produkt) und natüaliche Aromen. Im Summa 2008 is as Rezept a weng gändat woan: 6% weniga Zucka, ajzat han 10,5 Gramm Zucka in 100 ml Kola. Gem doud s aa a „Elsass Cola light“ ohne Zucka owa dafia mit Sucralose (a Sajstoff ohne Kalorien).
As Logo vum Elsass Cola is a lustige, junge Öisessare, hajwad in da traditionöin Tracht und hajwad sexy oozong.
As Elsass Cola gibt s seit End 2004. In de eastn 8 Monat san a Million Flaschn vakafft woan.
Most

Da Most (dt.: "Apfelwein"), is a Fruchtwein, wo aus Epfen gmocht wead. Der natiale Oikohoighoit liegt zwischn 5 bis 7 Vol.-%. Apfelwein.
Da Most wead fost imma aus Epfen gmocht, wo ma andasta ned vawendn ko. Mangmoi wean owa a Bian dazuagmisch. Reina Bianamost is sejtn.
Im Hessischn hoasst da Most Ebbelwoi und hod a lange Tradition. Im Supamoarkt griagt ma heit oft an Cidre, wos da franzesische Nam vo Most is. Im Deitschn moant da Most oft en Traubnmost, unsa Most hoasst do "Apfelwein".
As Mostviadl in Niedaestareich hod en Nam vom Most, dea wo do recht beliabt is.
Kiastoa

Kiastoa (amtli "Kühstein") is a Oatstei z Gmoad Ering am Inn in Niedabayern im Landkroas Rodoi-Inn.
In Kiastoa lebn rund 50 Leid. In am gloana Orttei gibts a Maisdrickaolog, an Bauanhof, und a gross Sägeweak. A Lagastej fia Viechfuada gibds a nu. In de Gegend kema a vui Touristn. In da Umgebung gibts 300 km ausgwiesane Radl- und Wandaweg und a international bedeitends Natua- und Voglschutzgebiet (Eiropareservat Unterer Inn).
WMC3

Wmc3 woa a freie Netzgmoa. Se hod den Zweck ghobt an Zusommenhoit und a Komunikation vo de östareichischn Jugndlichn duachs Internetz z feadan. De Wmc3-Gmeinschoft is a Netzweak aus deazeit 16 regionoin Kommunitiseitn, de gleich aufbaud san und desöbn Funktionan hom. Wichtiga Bestondtei vo da Kommuniti is d'Meinungsfreiheit und des Recht auf a freie Meinungseißarung. Duach vaschiedene Diskussionsforn kinan Themen wia Politik, Religion und soziole Integration besprochn wean. Nebn de Diskussionsforen gibts nu zoireiche ondare Funktionan, wia zum Beispü d'Büdung vo Interressnsgruppn oder de Vaöffentlichung vo Vaonstoitungfotos aus da Region.
Gschicht.
De Entwicklung vo Wmc3 hod im Joar 2001 ogfongt. Da Horn Christopher hod damois de easchte Version vo Wmc3 entwückit. De Obkiazung stehd uaspringlich fia „Weißnbocha Modem Clan“, söbst wenn de Bezeichnung heit nua mehr wenig domit zum tean hot. Die Wmc-Wersion 1 wor fia de Kommunikation zwischn de Online-Gamer aus Weißnboch bei Liazn und Umgebung. 
De bessare und ausgreiftere Version woa schliaßlich die Wersion 2 vo Wmc. De is easchtmois im Joahr 2002 ins Netz gonga.
Am 31.12.2011 is da Betrieb eigstöt woan. Neie Nochfuigaseitn san mypals.at und unser.wmc4.at.
Reichaboch

Reichaboch am Reng (deitsch: Reichenbach) is a Gmoa im obapfäjza Landkroas Cham in Ostbayern und a Mitglied vo da Vawoitungsgmoaschoft Walderbach.
Geografie.
De Lach vom Dorf.
Reichaboch liegt im „Vorderen Boarischen Woid“, im middlan Rengdal, am Fluss Reng.
Nachbargmoana.
Im Noadn und Ostn: Gmoa Wolawoch
Im Sidn: Gmoa Wold
Im Westn: Stod Nittnau (Landkroas Schwandorf)
Wos ghehrt no dazou zum Ort.
Oide Nam: 1122 "Richinbach"; 1283 "Richenwach"; 1317 "Reichennbach"; 1392 "Reychenbach".
mundartlich: "khüi(n)laitn"/"kinleitn"; seit '1555.
Oide Nam: "Khuenleuthen" oda "Khienleiten"
Kienleiten woar a mol im Besitz vo Woidaboch.
mundartlich: "haimhof"; seit uma 1125.
Oide Nam: 1125 "Heiminghoven"; 1378 "Heimhof"; 1668 "Haimbhoff"; 1670 "Heimhof".
Der Weiler hod a mol am Kloster Reichaboch ghead.
mundartlich: "Windhof, Windin"; seit '1249'.
Oide Nam: 1667 "Windahoff".
mundartlich: "kholtbo"/"kholtboch"; seit 1270.
Oite Nam: 1270 "Chaltenbach", 1378 "Die Lo des Kaltenbachs".
mundartlich: "hougoat".
mundartlich: "lintn"/"lindn" seit 1249.
Oide Nam: 1249 "Linda"; 1498 "Linter velder und grindt".
Linden hod a mol zu Woidaboch ghead.
Bolidik.
Da Gemeinderod seit 2008.
Da Reichawocha Gemeinderod besteht aus 12 Leid, an Wei und 11 Manna.
Burgamoasda.
Easchta Burgamoasda is a wida da Pestenhofer Franz. Seine Stellverdreda san da Deinhart Helmut und da Freisinger Christian.
Wos gibts zum seng?
s' Klousta Reichaboch und des scho seit 891 Joar, a wunderschene Kirch und a schene Landschaft am Reng.
Aquädukt Leobersdorf

Da Aquädukt Leobersdorf is a Bestandteu von da I. Weana Hochquöllnwossaleitung und ghert damit zur Weana Wossavasurgung. Augsiedelt is des Bauwerk westlich von da Südautobauhn bei Leobersdorf in Niedaöstareich. Der Aquädukt stehd unta Denkmoischutz und a untam Schutz von da Haager Konvention zum Schutz vo Kuiturgut bei bwoffnete Konflikte.
Baut haums den Aquädukt zwischen 1870 und 1873. Er is a uma 1.065 Meta launge Toiibasetzung, hot 22 sichtbore Bognstöllungen mit Segmentbegn mit ana Spaunnweitn vo je 9,48 Meta und 134 Bognstöllungen in da Auschittung. De zuagschittn Bognstöllungen haum a Spaunnweitn vo uma 3,8 Meta.
Da Aquädukt Leobersdorf is durchschnittlich 8,9 Meta hoch und de liachte Hächn von de offanen Bogn is uma 5 Meta.
De Toiibasetzung is a bissl S-fermig baut wuarn. De sichtborn Teu san aus Sta, des mit Quadern vakleidet haum. De aundan Pfeula san aus an Bruchstamauawerk. De Gwölb san aus Ziagln mit ana Quadereinfossung.
Claudia Koreck

De Koreck Claudia (* 28. Mai 1986 z Traunstoa) is a boarische Sängarin und Liadschreiwarin, wo af Boarisch und Englisch singt. De Claudia is zeascht z Traunstoa afgwoxn, spoda z Huafschlog und nacha is af Minga zong.
Lem.
Mit zwöf Joar hod de Claudia mitm Musizian ogfanga und mit 16 hods an Preis vum Bundesministerium fia Büidung und Foaschung kriagt. Sie schpüit Klavia und Gitarr. Am Ofang hods aa af englisch und deitsch gsunga, etzad meara af boarisch.
2005 hods am Gsangswettbeweab „Lokal Hero“ vum Blickpunkt Wochenblatt Rosenheim und vum Regionalfernsehen Rosenheim teignumma. 2006 is af da Wiesn z Minga aftredn. 2007 hods da Radiosenda Bayern 3 mit iam Lied „Fliang“ entdeckt und Weabung fia iara gmacht. Am 17. August 2007 is ia easchts Oibum rauskema, wos aa „Fliang“ hoasst. Z Bayern is s sofoat afn easchtn Plotz vu de am moaistn vakafftn Oibm keman, deitschlandweit is s af Ohieb afn 15. Plotz vu de Charts keman. De Claudia is a Mitglied vum Projekt „Menschenskinder“.
De Single „s'Ewige Lem“ vu 2008 is ois Titlliad vum Joseph Vilsmaier saina Naifassung vu da "Gschicht vum Brandna Kaschpa" heagnumma woan.
Am 13. Feba 2009 tritt s' mit iam Liad „I wui dass du woaßt“ fia Bayern am Stefan Raab saim "Bundesvision Song Contest" o. Am gleichn Dog kimmt aa ia zwoats Studioibum „Barfuaß um die Welt“ raus.
2011 is s ois Vorgruppm vo de "Eagles" auftretn (Tournee). 2011 hods a fian TV-Senda "Disney Junior" s Liad Lalelu aufgnumma, wo immer zum Sendeschluss gspuit wead.
Denwang

Denwang (amtli: Tettenwang) is a Ordsdoi vu Oidmannstoa im Landkroas Eichstätt. Momentan wohna z'Denwang 430 Leid (Stond: 1978).
Log.
Da Ort liegt in de sonft higlign Onhechn vom do beginnandn Jura. De weitn Ebena vom Donautatoi befindn se um 10 km sidli vom Doaf.
Rengschburg is in estlicha Richtung uma 45 km, Inglstod in westlicha 30 km entfeant. Minga liegt uma 100 km sidli vom Ort.
Gschicht.
Denwang is im Joa 1060 easchtmois in ra Urkundn als "Toitenwank" afdaucht, oba is dann im Dreißigjährign Kriag dodal verwiast worn. Ob 1677 wieda afbaut, hod 1847 a Großfeia 17 Anwesen wieda derbst zstört. De friahgotische Pfoarrkira St. Barthlmä is 1770 a bissl umbaut, 1951 sowia 2000 renoviert worn.
Am 1. Mai 1978 is Denwang im Zug vo da Gebietsreform in den Moagd Oidmannstoa ogliedert worn.
Skisprung-Weltcup 2008/09

Da Skisprung-Weltcup 2008/09 war a Wettkampfserie, de vum Wejdskiverband FIS zwischn am 28. Novemba 2008 und am 22. Meaz 2009 im Schispringa austragen wordn is. Es san 28 Oanzl- und 6 Teamwettbewerbe an 19 vaschiedanan Oatn in Eiropa, Asien und Nordamerika ogesetzt gwen. De Termine san ban FIS-Kongress am 30. Mai 2008 in Kapstadt bstätigt worn. Easchtmois is in dea Saison de "FIS Team Tour" ausgdrogn wordn.
Weis wieda sovui Schiflugwettbewerb gebn hat, hats easchtmois seit da Saison 2000/01 wieda a Disziplinenwertung fias Schifliagn gebn, vo dea da Siega a kloane Kristoikugl griagt hat.
Trainer der teilnehmenden Nationen.
Am Wêidcup nemman Springa aus 20 Ländern teil, wêiche vo foigndn Cheftrainan betreut wean: